
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT
asupra Proiectului de Lege privind aprobarea Ordonanţei Guvernului nr. 6/2008  pentru modificarea şi completarea Legii nr. 457/2004 privind publicitatea şi sponsorizarea pentru produsele din  tutun

Proiectul de Lege privind aprobarea Ordonanţei Guvernului nr. 6/2008 pentru modificarea şi completarea Legii nr. 457/2004 privind publicitatea şi sponsorizarea pentru produsele din  tutun  a fost transmis Comisiei cu adresa nr. Pl-x - 848 din 24 septembrie 2008.

Comisia pentru cultură, arte, mijloace de informare în masă a fost sesizată în fond cu acest proiect de lege, spre avizare fiind transmis Comisiei pentru industrii şi servicii, Comisiei pentru sănătate şi familie, Comisiei pentru tehnologia informaţiei şi comunicaţiilor şi Comisiei juridice, de disciplină şi imunităţi. Comisia a primit avizele favorabile cu amendamente ale Comisiei pentru tehnologia informaţiei şi comunicaţiilor şi Comisiei pentru industrii şi servicii precum şi avizele favorabile fără amendamente ale  Comisiei pentru sănătate şi familie şi Comisiei juridice, de disciplină şi imunităţi. În redactarea raportului, Comisia a ţinut cont de avizul favorabil al Consiliului Legislativ nr. 94 din 28.01.2008.
Prin obiectul de reglementare şi conţinutul său, proiectul de lege face parte din categoria legilor ordinare. 

Proiectului de Lege privind aprobarea Ordonanţei Guvernului nr. 6/2008 pentru modificarea şi completarea Legii nr. 457/2004 privind publicitatea şi sponsorizarea pentru produsele din  tutun  a fost adoptat de Senat, în şedinţa din 15 aprilie 2008, în calitate de primă Cameră sesizată.

Comisia  a dezbătut  acest proiect de Lege  în şedinţa din data  de 17 septembrie  2008. 

În conformitate cu prevederile art. 55 din Regulamentul Camerei Deputaţilor, republicat, la dezbateri au participat, doamna director Gilda Lazăr şi doamna Mirela Enăşel, din partea Companiei  J. T. Internaţional România.
Proiectul de lege are ca obiect de reglementare modificarea şi completarea Legii nr.457/2004 privind publicitatea şi sponsorizarea pentru produsele din tutun, în sensul facilitării aplicării prevederilor acestui act normativ şi al adoptării unor măsuri care să conducă la diminuarea consumului de tutun în rândul copiilor şi adolescenţilor.

La lucrările Comisiei au fost prezenţi 22 de deputaţi, din totalul de 23 membri ai Comisiei. Raportul Comisiei a fost adoptat cu unanimitatea voturilor celor prezenţi în sală în momentul votului. 
Potrivit prevederilor art. 75 din Constituţia României, republicată, şi art. 92 din Regulamentul Camerei Deputaţilor, republicat, Camera Deputaţilor este Cameră decizională. 
În urma dezbaterii, Comisia pentru cultură, arte, mijloace de informare în masă propune adoptarea proiectului de lege cu amendamente.
  
  PREŞEDINTE,



  SECRETAR,



    

 
Cătălin MICULA

                    Dumitru AVRAM

                                 
     Şef Birou,                                                      Consilier,

                            
   Cristina DAN                                                     Dan KALBER 
I. Amendamente admise 

În urma dezbaterii, Comisia propune adoptarea proiectului de Lege privind aprobarea Ordonanţei Guvernului nr. 6/2008 pentru modificarea şi completarea Legii nr. 457/2004 privind publicitatea şi sponsorizarea pentru produsele din tutun cu următoarele amendamente:

	Nr. crt.
	Text ordonanţă
	Text Senat
	Amendamente  propuse de Comisie

(Autorul amendamentului)
	Motivarea amendamentelor propuse

	0
	1
	2
	3
	4

	1.
	
	Titlul legii:

LEGE privind aprobarea Ordonanţei Guvernului nr.6/2008 pentru modificarea şi completarea Legii nr. 457/2004 privind publicitatea şi sponsorizarea pentru produsele din tutun
	
	

	2.
	
	ARTICOL UNIC.-  Se aprobă Ordonanţa Guvernului nr.6 din 30 ianuarie 2008 pentru modificarea şi completarea Legii nr.457/2004 privind publicitatea şi sponsorizarea pentru produsele din tutun, adoptată în temeiul art.1 pct.III.2 din Legea nr. 373/2007 privind abilitarea Guvernului de a emite ordonanţe, publicată în Monitorul Oficial al României, Partea I, nr.78 din 31 ianuarie 2008.
	ARTICOL UNIC.-  Se aprobă Ordonanţa Guvernului nr.6 din 30 ianuarie 2008 pentru modificarea şi completarea Legii nr.457/2004 privind publicitatea şi sponsorizarea pentru produsele din tutun, adoptată în temeiul art.1 pct.III.2 din Legea nr. 373/2007 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.78 din 31 ianuarie 2008, cu următoarele modificări:
	Amendament de tehnică legislativă.

	3.
	Titlul ordonanţei: ORDONANŢĂ pentru modificarea şi completarea Legii nr. 457/2004 privind publicitatea şi sponsorizarea pentru produsele din tutun
	Nemodificat.
	Nemodificat.
	

	4.
	Art. I. -  Legea nr. 457/2004 privind publicitatea şi sponsorizarea pentru produsele din tutun, publicată în Monitorul Oficial al României, Partea I, nr. 1.067 din 17 noiembrie 2004, se modifică şi se completează după cum urmează:
	Nemodificat.
	Nemodificat.
	

	5.
	1. La articolul 2, literele b) şi c) se modifică şi vor avea următorul cuprins: 

„b) publicitate pentru produsele din tutun - orice formă de comunicare comercială care are ca scop sau ca efect direct ori indirect promovarea unui produs din tutun sau a fumatului; 

c) sponsorizare pentru produsele din tutun - orice formă de contribuţie publică sau privată pentru orice eveniment, activitate ori persoană, cu scopul sau având ca efect direct ori indirect promovarea unui produs din tutun sau a fumatului;". 
	Nemodificat
	1. La articolul I, punctul 1, literele b) şi c) ale articolului 2, se modifică şi vor avea următorul cuprins.

„b) publicitate pentru produsele din tutun - orice formă de comunicare comercială care are ca scop sau ca efect direct ori indirect promovarea unui produs din tutun; 
c) sponsorizare pentru produsele din tutun - orice formă de contribuţie publică sau privată pentru orice eveniment, activitate ori persoană, cu scopul sau având ca efect direct ori indirect promovarea unui produs din tutun ;”

(Amendament propus de domnul deputat  Márton Árpád Francisc )    
	Menţinerea formei textului din Legea 457/2004.

	6.
	2. La articolul 2, după litera d) se introduce o nouă literă, litera e), cu următorul cuprins: 

„e) profesionişti în comerţul cu produse din tutun - persoane a căror profesie sau ocupaţie este schimbul cu produse din tutun prin vânzare şi cumpărare." 
	Nemodificat
	2. La articolul I, punctul 2, litera e) a articolului 2, se modifică şi va avea  următorul cuprins: 

„e) profesionişti în comerţul cu produse din tutun – orice persoană fizică sau juridică  ce desfăşoară o activitate în domeniul producţiei ori comercializării  produselor din tutun sau al consultanţei profesionale care priveşte produsele din tutun."

(Amendament propus de domnii deputaţi: Márton Árpád Francisc,  Mihai Adrian Mălaimare, Petre Străchinaru, Emilian Valentin Frâncu - Comisia pentru cultură - şi domnul  deputat Antal István – Comisia pentru industrii şi servicii)
	Corectarea traducerii termenului “trade”, in sensul folosit in Directiva. Prin definitia propusa s-ar putea intelege ca profesionistii sunt exclusiv persoanele fizice, acestea avand profesie sau ocupatie, in timp ce societatile comerciale- comerciantii persoane juridice au obiect de activitate. De asemenea, sintagma  „schimbul cu produse din tutun” e confuza, ducand cu gandul la schimb in natura.

	7.
	3. La articolul 3 alineatul (1), literele a), c), d), f) şi g) se modifică şi vor avea următorul cuprins: 

„a) în presa scrisă şi în orice alte publicaţii şi materiale tipărite, cu excepţia anunţurilor prevăzute expres de lege şi a prevederilor alin.(2); ........................................................

c) în sălile de spectacol, cinematografe sau alte tipuri de săli de proiecţie a materialelor vizuale destinate publicului; 

d) pe panouri publicitare, pe copertine sau orice alte structuri de prezentare, indiferent de natura materialului din care sunt produse, de locul în care sunt amplasate ori de tipul taxelor datorate, cu excepţia celor instalate în raioane dedicate exclusiv comercializării de produse din tutun, din incinta unităţilor economice; 

........................................................

f) prin folosirea mărcilor produselor din tutun pe alte produse decât cele de tutun sau pe servicii care nu au legătură cu comerţul cu produse din tutun, cu excepţia acelor produse necesare fumatului, precum scrumiere, brichete şi chibrituri; 

g) prin vânzarea sau oferirea gratuită de produse alimentare ori jucării fabricate cu intenţia evidentă de a da produsului şi/sau ambalajului său asemănarea cu un produs din tutun."
	Nemodificat
	3. La articolul I, punctul 3, literele a), d) şi f) ale alineatului (1) al articolului 3, se modifică şi vor avea  următorul cuprins: 
„a) în presa scrisă şi în orice alte publicaţii tipărite, cu excepţia anunţurilor prevăzute expres de lege;
..........................................................
c) nemodificat

d) pe panouri publicitare, pe copertine sau orice alte structuri de afişaj, indiferent  de locul amplasării acestora ori de taxele datorate, cu excepţia celor situate în  spaţiile de vânzare a produselor din tutun din incinta unităţilor economice şi a spaţiilor special amenajate pentru fumat;
.

...........................................................

f) prin folosirea mărcilor de produse din tutun pe alte produse decât cele din tutun sau pe servicii care nu au legătură cu comerţul   cu produse din tutun, cu excepţia acelor produse necesare fumatului, precum scrumiere, brichete, chibrituri şi altele asemenea;
 nemodificat

(Amendament propus de domnii deputaţi: Mihai Adrian Mălaimare, Petre Străchinaru,   Emilian Valentin Frâncu – Comisia pentru cultura -  şi domnul  deputat Antal István - Comisia pentru industrii şi servicii)
	Menţinerea formei textului din Legea 457/2004.termenul de material tipărit este confuz
Pentru o formulare mai corectă şi mai explicită.

Pentru clarificare. Formularea actuala poate fi interpretata ca fiind limitativa si nu explicativa. Din actuala enumerare limitativa lipsesc produse necesare fumatului, precum: tabachere, porttigarete, taietoare de trabuc etc.



	8.
	4. La articolul 3 alineatul (1), după litera g) se introduc două noi litere, literele h) şi i), cu următorul cuprins: 

"h) prin crearea, comercializarea sau oferirea gratuită de jocuri, inclusiv a celor destinate utilizării pe calculator, ori jucării care promovează fumatul sau în care este utilizată o marcă de produs din tutun; 

i) prin folosirea mărcilor produselor din tutun sau a unor mesaje care promovează fumatul, inscripţionate ori amplasate pe partea exterioară a oricărui mijloc de transport, precum şi pe partea interioară şi exterioară a mijloacelor de transport în comun."


	Nemodificat
	Nemodificat
	

	9.
	5. La articolul 3, alineatele (2) şi (3) se modifică şi vor avea următorul cuprins: 

"(2) Publicitatea pentru produsele din tutun este permisă numai în publicaţiile destinate în mod exclusiv profesioniştilor în comerţul cu produse din tutun şi în publicaţiile care nu au fost editate ori tipărite în România sau într-un stat membru al Uniunii Europene şi nici nu sunt destinate în principal pieţei româneşti ori celei comunitare. 

(3) Prin excepţie de la prevederile alin. (1) lit. e), este permisă publicitatea produselor din tutun prin servicii ale societăţii informaţionale doar în condiţiile prevăzute la alin. (2)." 
	Nemodificat
	Nemodificat
	

	10.
	6. La articolul 4, după alineatul (2) se introduc trei noi alineate, alineatele (3), (4) şi (5), cu următorul cuprins: 

"(3) Se interzice distribuirea gratuită a produselor din tutun tinerilor cu vârsta sub 18 ani. 

(4) Se interzice sponsorizarea pentru produse din tutun a evenimentelor şi activităţilor destinate tinerilor cu vârsta sub 18 ani. 

(5) Se interzice sponsorizarea pentru produse din tutun a oricăror evenimente sau activităţi care se desfăşoară în unităţile medicale ori în unităţile de învăţământ medico-farmaceutic."
	Nemodificat
	Nemodificat
	

	11.
	7. După articolul 4 se introduce un nou articol, articolul 41, cu următorul cuprins: 

"Art. 41 - Pentru publicitatea produselor din tutun prin intermediul serviciilor de radiodifuziune şi pentru sponsorizarea programelor de radiodifuziune se aplică prevederile art. 30, respectiv art. 34 alin. (2) din Legea audiovizualului nr. 504/2002, cu modificările şi completările ulterioare."
	Nemodificat
	Nemodificat
	

	12.
	8. Articolul 5 se modifică şi va avea următorul cuprins:
„Art.5 .-(1) Constituie contravenţie nerespectarea prevederilor art. 3 alin. (1) şi ale art. 4 alin. (1), (4) şi (5) şi se sancţionează cu amendă contravenţională de la 10.000 lei la 50.000 lei. 

(2) Constituie contravenţie nerespectarea prevederilor art. 4 alin. (2) şi (3) şi se sancţionează astfel: 

a) persoanele juridice, cu amendă contravenţională de la 5.000 lei la 10.000 lei; 

b) persoanele fizice, cu amendă contravenţională de la 500 lei la 1.000 lei. 

(3) A doua abatere de la prevederile art. 4 alin. (1) se sancţionează cu amenda contravenţională prevăzută la alin. (1) şi cu suspendarea temporară a activităţii de către instituţiile competente." 
	Nemodificat
	4. La articolul I, punctul 8, alineatul (3) al articolului  5 se modifică şi va avea următorul cuprins: 

 nemodificat

 nemodificat 
„(3) Începând cu a doua abatere, încălcarea prevederilor art. 4 alin. (1) se sancţionează cu amenda contravenţională prevăzută la alin. (1) şi cu suspendarea temporară a activităţii, de către instituţiile competente."
( Amendament propus de domnul deputat  Emilian Valentin Frâncu) 
	Pentru o formulare mai corectă şi mai explicită.



	13.
	Art. II.- Pe data intrării în vigoare a prezentei ordonanţe se abrogă Ordonanţa de urgenţă a Guvernului nr. 55/1999 pentru interzicerea publicităţii produselor din tutun în sălile de spectacol şi interzicerea vânzării produselor din tutun minorilor, republicată în Monitorul Oficial al României, Partea I, nr. 461 din 21 septembrie 2000, cu modificările ulterioare.
	Nemodificat
	Nemodificat


	

	14.
	Art. III  Prevederile prezentei ordonanţe intră în vigoare începând cu data de 1 ianuarie 2009.
	Nemodificat
	Nemodificat


	


II. Amendamente Respinse


În cursul dezbaterii, Comisia a respins următoarele amendamente:

	Nr. Crt.
	Text iniţial
	Amendament

(Autorul amendamentului)
	Motivare
	Cameră decizională

	1.
	
	1. 31. Litera e) a alineatului (1) al articolului 3 se abrogă.

(Amendament propus de domnul deputat Varujan Pambuccian - Comisia pentru Tehnologia Informaţiei şi Comunicaţiilor)
	Motivarea amendamentului:

Mijloacele tehnice nu permit întotdeauna dovedirea existenţei informaţiei în cadrul unui serviciu al societăţii informaţionale.

Sfera serviciilor societăţii informaţionale foarte largă şi stabilirea cu exactitate a jurisdicţiei aplicabile nu se poate face întotdeauna, ceea ce împiedică aplicarea legii..

Motivarea respingerii:.

Comisia  pentru cultură nu a fost de acord cu acest amendament ţinând cont că el se referă la textul legii iar adoptarea lui ar avea ca urmare golirea de conţinut a alineatelor (2)  şi (3) ale  aceluiaşi articol (1) din  textul  al legii în vigoare.

	Camera Deputaţilor

	2.
	5. Alineatele (2) şi (3) al articolului 3 se modifică şi vor avea următorul cuprins:
„(2) Publicitatea pentru produsele din tutun este permisă numai în publicaţiile destinate în mod exclusiv profesioniştilor în comerţul cu produse din tutun şi în publicaţiile care nu au fost editate ori tipărite în România sau într-un stat membru al Uniunii Europene şi nici nu sunt destinate în principal pieţei româneşti ori celei comunitare. 

(3) Prin excepţie de la prevederile alin. (1) lit. e), este permisă publicitatea produselor din tutun prin servicii ale societăţii informaţionale doar în condiţiile prevăzute la alin. (2)." 
	2. Alineatul (2) al articolului 3 se modifică şi vor avea următorul cuprins:
„(2) Publicitatea pentru produsele din tutun este permisă numai în publicaţiile destinate în mod exclusiv profesioniştilor în comerţul cu produse din tutun şi în publicaţiile care nu au fost editate ori tipărite în România sau într-un stat membru al Uniunii Europene şi nici nu sunt destinate în principal pieţei româneşti ori celei comunitare. 

(3) Se elimină.

(Amendament propus de domnul deputat Varujan Pambuccian - Comisia pentru Tehnologia Informaţiei şi Comunicaţiilor)
	Motivarea amendamentului:

Pentru corelare cu eliminarea literei e) a articolului 3.

Motivarea respingerii:
 Pentru corelare cu amendamentul de la punctul1.


	Camera Deputaţilor


La finalul dezbaterilor Comisia a propus adoptarea proiectului de Lege cu unanimitatea voturilor celor prezenţi  în sală în momentul votului.





PREŞEDINTE,                                                                                                                SECRETAR,



        Cătălin MICULA                                                                                                             Dumitru AVRAM



       Şef birou,                                                                                                                                     Consilier, 



      Cristina DAN                                                                                                                                                          Dan  KALBER
